Kasimir Leino

**Kasimir Leino** (oikealta nimeltään **Kasimir Agathon Lönnbohm**, 17. marraskuuta 1866 Paltamo – 8. maaliskuuta 1919 Helsinki) oli kirjailija, sanomalehtimies ja teatterimies. Nykyisin hänet tunnetaan paremmin Eino Leinon veljenä kuin kirjailijana, vaikka hänellä on runsaasti omaakin tuotantoa. 

## Henkilötietoja ja työura
Kasimir Leino syntyi Paltamon Paltaniemellä (nyk. Kajaania) liperiläistä Mustosen sukua olevan komissionimaanmittari Anders (Antti) Lönnbohmin kymmenlapsiseen suurperheeseen. Leinon äiti oli Anna Emilia Kyrenius Sortavalan läheltä. Leino pääsi ylioppilaaksi 1884, valmistui filosofian kandidaatiksi 1888 ja väitteli filosofian tohtoriksi 1896.

Ylioppilasaikanaan Leino työskenteli *[[Hämeen Sanomat]]* -lehden toimittajana ja myöhemmin jonkin aikaa *[[Valvoja]]*- ja *[[Suomen Kuvalehti (1893–1894)|Suomen Kuvalehti]]* -lehtien toimittajana, samoin kuin *[[Uusi Suometar]]* -lehden taidearvostelijana. Paitsi teatterialan kriitikkona nuorsuomalaisessa ''Päivälehdessä'', hän oli myös Maaseututeatterin ensimmäinen johtaja 1899–1903 ja Suomalaisen teatterin apulaisjohtajana hän ehti olla vuoden ja ohjata kaksi näytelmää, ennen kuin sai potkut Kaarlo Bergbomilta 1896, syynä vähäinen innostus työhön, ilmeisesti muiden kiireiden vuoksi.

Leino kirjoitti tutkimuksen *[[Minna Canth]] näytelmäkirjailija* (1897). Hänen muita tutkimuksiaan olivat *[[Prosper Mérimée]]. Elämäkerta ja teokset kirjallisuushistorialliselta kannalta* (väitöskirja 1895) ja taidehistoriaa käsittelevä *Hovimaalaaja [[Aleksander Lauréus]] ja hänen ympäristönsä* (1908). Leinon  yhdessä veljensä Eino Leinon kanssa perustama *Nykyaika*-aikakauslehti ilmestyi 1898–1899, Leino oli lehden päätoimittaja. Vuonna 1904 hän perusti *Suomen Näyttämön*, joka toimi kuitenkin vain vuoden verran.

## Kirjallinen tuotanto
Vuonna 1886 julkaistiin Leinon ensimmäiset teokset *Runokokeita* sekä kertomukset *Sukulais-rakkautta* ja *Emmalan Elli*. Vuosina 1889–1890 Leino teki matkan Saksaan, Ranskaan ja Englantiin, jolloin tutustui näiden maiden kirjallisuuteen ja taiteeseen. Matkan aikana hän kirjoitti novellikokoelman *Elämästä. Pienempiä kertomuksia* (1889) sekä uuden runokokoelman *Ristiaallokossa* (1890). Pyrkimys vapautua ajatuksen ja elämän sovinnaisuudesta jatkui runokokoelmissa *Väljemmillä vesillä* (1893) ja *Runoja* (1899). Vuonna 1908 hänen koko lyriikastaan julkaistiin valikoima *25 vuotta*. Vuonna 1905 ilmestyneen kertomuskokoelman *Testamentti y.m. kertomuksia* lisäksi hän kirjoitti näytelmät *Jaakko Ilkka ja Klaus Fleming* (runodraama 1901) ja *Lehtolapsi* (1905).

Leinon lukuisista suomennoksista mainittakoon Henrik Ibsenin runodraama *Brand* (1896); Prosper Mériméen pienoisromaani *Carmen. Espanjalaisen mustalaistytön elämäntarina* (1907), *Colomba. Kertomus Korsikan oloista 1810-luvulta* (1907) ja novellikokoelma *Helmiä* (1895); Arthur Schnitzlerin huvinäytelmä *Kaksi kirjailijaa* (1908) ja näytelmä *Viimeiset naamiot* (1908); Alphonse Daudet'n *Kuninkaita maanpaossa I–II* (1907–1908) ja Guy de Maupassantin *Valittuja novelleja 1–2* (1907).

## Teokset
* Emmalan Elli (1880). .
* Runokokeita (1886). .
* Elämästä (1889). .
* Ristiaallokossa (1890). .
* Väljemmillä vesillä (1893). .
* Prosper Mérimée (1895). .
* Jaakko Ilkka ja Klaus Fleming (1901). .
* Testamentti y.m. kertomuksia (1905). .
* 25 vuotta (1908). .

## Käännösteokset
* Helmiä (Prosper Mérimée, 1895). .
** Elämäkerta
** Mateo Falcone
** Etuvarustuksen valloitus
** Tamango
** Arpapeli
** Etruskilainen vaasi
** Arsène Guillot
* Valittuja runoja (Gustaf Fröding, 1895). .
* Brand (Henrik Ibsen, 1896). . 
* Colomba (Prosper Mérimée, 1907). . 
* Carmen (Prosper Merimée, 1907) , Lönnrot-projektissa (zip-tiedosto, avautuu ainakin Windowsin Muistiolla)
* Valittuja novelleja I (Guy de Maupassant, 1907). .
* Valittuja novelleja II (Guy de Maupassant, 1907). .
* Kuninkaita maanpaossa I (Alphonse Daudet, 1907). . 
* Kuninkaita maanpaossa II (Alphonse Daudet, 1908). .

## Palkinnot
* Valtion kirjallisuuspalkinto 1901, 1902

## Lähteet
* Tietosanakirja, Helsinki 1913.
*  

### Viitteet

## Kirjallisuutta

* Kaukonen, Väinö: *Kasimir Leino runoilijana*. Helsinki: Otava, 1966.
* Ahola, Suvi: *Kriitikon muotokuva: Kasimir Leinon elämä ja toiminta kirjallisuuskriitikkona Päivälehdessä 1889–1898*. Helsinki, 1988.

## Aiheesta muualla

* Vapaasti ladattavia Kasimir Leinon e-kirjoja Projekti Lönnrotilta sekä Project Gutenbergiltä
* Kasimir Leinon teoksia Kansalliskirjaston Klassikkokirjastossa
* Kasimir Leinosta Kajaanin sivuilla 
* Kirjasampo.fi: Kasimir Leino